
NR.SC2007 - 4843   DIN 28.02.2007
REFERAT

privind actualizarea valorii Devizului General pentru obiectivul 
„Modernizare str. Armoniei”
În bugetul din anul 2007 a fost prevăzută şi modernizarea străzii Armoniei.

În acest sens Direcţia Edilitară are achiziţionat Studiul de Fezabilitate. .

Acesta a fost aprobat în Consiliul Local prin Hotărârea nr. 176 din 21.12.2004 , la valoarea de 1.631.610,2 RON reprezentând 412.492 euro.
În programul de achiziţii al anului 2007 este cuprinsă achiziţionarea contractului de execuţie a lucrărilor de modernizare a străzii Armoniei.
Având în vedere  solicitarea consilierilor municipali, prin adresa nr. SC 2005 – 20602 din 05.12.2005 proiectantului acestui obiectiv, SC AGHI PROIECT SRL,  i s-a cerut reactualizarea devizului general, înaintea organizării licitaţiei pentru execuţia lucrărilor.

În urma actualizării investiţia a ajuns la valoarea de 2.255.644 RON reprezentând 665.382 euro. 

Având în vedere cele mai sus prezentate precum şi memoriul justificativ, anexat, întocmit de către proiectant, alăturat vă înaintăm spre aprobare valoarea actualizată a  obiectivului „Modernizare  str. Armoniei”.

Privind actualizarea valorii devizului general 

pentru obiectivul de investiţie: 

“MODERNIZARE STR. ARMONIEI”



Consiliul Local al Municipiului Timişoara

Având în vedere referatul nr. SC2007 – 4843   din 28.02.2007   intocmit de către Direcţia Edilitară  din cadrul Primăriei Municipiului Timişoara, prin care se propune aprobarea valorii devizului general pentru obiectivul de investiţie:”MODERNIZARE STR. ARMONIEI”;

Având în vedere avizele Comisiei pentru Studii, Prognoze, Economie, Buget, Finanţe, Impozite şi Taxe, Comisiei pentru Administrarea Domeniului Public şi Privat, Servicii publice şi comerţ, Regii autonome şi societăţi comerciale, din cadrul Consiliului Local al Municipiului Timişoara;

Având în vedere Hotărârea Consiliului Local nr.176/21.12.2004 - privind aprobarea Studiului de Fezabilitate :”MODERNIZARE STR. ARMONIEI” şi Hotărârea nr. 268/06.06.2006 privind aprobarea valorii devizului general „MODERNIZARE STRADA ARMONIEI”;
In conformitate cu prevederile art.36, alin. 2, lit. b) din Legea nr.215/.2001 -  privind administratia publică locală, republicată;

În temeiul art. 45 din Legea nr.215/.2001 -  privind administratia publică locală, republicată;

HOTĂRĂŞTE:
Art. 1. Se aprobă  actualizarea valorii devizului general pentru obiectivul de investiţii:”MODERNIZARE STR. ARMONIEI” de la valoarea 2.223.011,30 lei RON (612.383 euro ) la valoarea 2.255.644 lei RON reprezentând 665.382  euro, conform anexei care face parte integrantă din prezenta hotărâre.

Art. 2. Cu aducerea la îndeplinire a prezentei Horărâri se încredinţează Direcţia Edilitară şi Direcţia Economică a  Primăriei Municipiului Timişoara

Art. 3.  Prezenta Hotărâre se comunică:

· Prefecturii Judeţului Timiş

· Secretarului Primăriei Municipiului Timişoara

· Primarului Municipiului Timişoara

· Direcţiei Edilitare

· Direcţiei Economice

· Direcţiei Urbanism

· Direcţiei Patrimoniu

· Serviciului Juridic Contencios

· Serviciului Control şi Audit Intern

· Serviciului Centrul de Informare pentru Cetăţeni

· Biroului Relaţii Publice

· Mass-mediei locale
Preşedinte de şedinţă,

 Consilier
